สวัสดีครับ // พอดีอยากสอบถามครับ พอดีมีเพศสัมพันธ์กับแฟนไปเมื่อวันที่ 22 แล้วหลั่งนอก ได้ซื้อยาคุมฉุกเฉินมากินตอนเช้าเพื่อป้องกันไว้ หลังจานั้น มีเพศสัมพันธ์ วันที่ 26 อีก ได้สอดใส่เข้าไปแต่ไม่ได้หลั่งแล้วกลับมาใส่ถุงยางเหมือนเดิม ว่าจะซื้อยาคุมแบบฉุกเฉินมาให้แฟนกินกันไว้อีกรอบนึงหรือว่ากินแบบ 28 วันดีครับ แฟนเขาเมนส์มาช้า ตอนนี้ยังไม่มา เกือบสิ้นเดือนถึงจะมา เลยเป็นกังวลครับ// ขอบมากครับ
สวัสดีค่ะ การมีเพศสัมพันธ์ในวันที่ 22 ส.ค. โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันที่ 26 ส.ค. หากใช้ถุงยางอนามัย จะมีโอกาสตั้งครรภ์ได้ประมาณ 2%-18% ดังนั้น อาจเลือกทานหรือไม่ทานยาคุมฉุกเฉินก็ได้ แล้วแต่การตัดสินใจ หากกังวลกลัวการตั้งครรภ์ ก็จำเป็นต้องทานอีกครั้ง เนื่องจากยาที่ได้ทานไปในวันที่ 22 ส.ค. จะไม่ได้ช่วยป้องกันการตั้งครรภ์ได้แล้ว (แต่หากเลย 72 ชั่วโมงไปแล้ว ยาจะไม่ได้ช่วยป้องกันแล้วค่ะ)สำหรับการทานยาเม็ดคุมกำเนิดหลังการมีเพศสัมพันธ์นั้น จะไม่ได้ช่วยป้องกันการตั้งครรภ์แต่อย่างใด โดยปกติต้องทานภายใน 1-5 วันนับจากวันแรกที่ประจำเดือนมายาคุมจึงจะออกฤทธิ์ในการป้องกันการตั้งครรภ์ได้ทันที หากเริ่มทานเมื่อเลย 5 วันนับจากวันแรกที่มีประจำเดือนมาไปแล้วยาคุมจะยังไม่สามารถออกฤทธิ์ในการป้องกันการตั้งครรภ์ได้ ต้องทานต่อเนื่องอย่างน้อย 1-2 สัปดาห์ก่อนดังนั้น หลังจากนี้ หากจะมีเพศสัมพันธ์บ่อยๆ ไม่ควรใช้ยาคุมฉุกเฉินเป็นประจำ เพราะจะเกิดผลข้างเคียงต่างๆได้มาก แต่ควรเริ่มทานยาคุมกำเนิดชนิด 21 หรือ 28 เม็ด เมื่อประจำเดือนมาค่ะ โดยให้เริ่มทานเม็ดแรกภายในวันแรกที่ประจำเดือนมา หรือไม่เกิน 5 วันนับจากประจำเดือนมาค่ะสำหรับการที่ประจำเดือนในเดือนนี้ยังไม่มา อาจเกิดจากผลของยาคุมฉุกเฉินได้ หรืออาจเกิดจากสาเหตุอื่นๆ ก็ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด เป็นต้น